( 150 ) 



Verclaring. 



Wanneermen boven een ghestelde toon seven trappen rijst met 

 oirdentlick climming soo heeft het laetste gheluijt sulcken 

 ghelyckheijt mettet eerste dattet schijnt al ofmen een om- 

 meganck ghedaen hadde ende wederom quaem daermenbegosten : 

 Inder voughen datmen sulcx van weghen die ghelyekheyt 

 ommeganck heet: Welck ghenouchsaem toegaet als inde 

 Sterreconst met de slangkeeren, die de Maen duer haer 

 ghevalligh roersel daghelicx beschryft welcke eyghentlick gheen 

 evewijdighe ronden sijnde nochtans om de ghelijckheyts wille alsoo 

 ghenoemt worden. 



4 e Bepaling. 



Die seven trappen worden elck aldus ghenoemt, ut, re, mi, 

 fa, sol, la, si, wiens trappen van mi tot fa ende van la tot si 

 cleen sijn dander al groot. 



5 e Bepaling. 



Twee gheluyden even hooch sijnde hun verlycking wert self toon 

 ghenoemt. Maer een cleen trap verschillende half toon 

 Een groote trap verschillende toon: Een groote met een 

 cleene verschillende anderhalftoon : Twee groote verschillende 

 tweetoon. Ende soo oirdentlick voort. 



6 e Bepaling c 



Twee gheluyden even hooch sijnde haer verlycking wert oock 

 eerste ghenoemt maer een trap verschillende tweede 

 welcke trap cleyner sijnde heet eyghentlick cleene tweede 

 groot wesende groote tweede : Ghelijcx twee trappen verschillende 

 wort derde gheheijten welcke een cleene sijnde heet 

 cleene derde maer van twee grooter, groote derde ende soovoort tot 



